Title: กฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิ (ฉบับที่ 2) พ.ศ. 2552

กฎกระทรวง

กฎกระทรวง
กำหนดหลักเกณฑ์และวิธีการสรรหากรรมการผู้ทรงคุณวุฒิ
(ฉบับที่ ๒)
พ.ศ. ๒๕๕๒[๑]

อาศัยอำนาจตามความในมาตรา
๔ และมาตรา ๕ วรรคสอง
แห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้

ให้ยกเลิกความใน
(๑) ของข้อ ๓ แห่งกฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิ
พ.ศ. ๒๕๔๖ และให้ใช้ความต่อไปนี้แทน
(๑) กรรมการผู้ทรงคุณวุฒิจากกลุ่มผู้ประกอบโรคศิลปะ ต้อง
(ก)
มีใบอนุญาตเป็นผู้ประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์
แล้วแต่กรณี
(ข)
มีประสบการณ์ในการประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์
โดยเป็นผู้ประกอบโรคศิลปะในสถานพยาบาลหรือเป็นผู้ดำเนินการสถานพยาบาลตามกฎหมายว่าด้วยสถานพยาบาล
หรือเป็นผู้ประกอบโรคศิลปะในสถานที่ผลิตยา สถานที่ขายยา
สถานที่นำหรือสั่งยาเข้ามาในราชอาณาจักร หรือสถานที่เก็บยา
ซึ่งยาแผนโบราณโดยได้รับการรับรองจากผู้รับอนุญาตตามกฎหมายว่าด้วยยา
ที่ผู้ประกอบโรคศิลปะนั้นเคยปฏิบัติหน้าที่หรือปฏิบัติหน้าที่ให้

ให้ไว้ ณ วันที่ ๒๕
กุมภาพันธ์ พ.ศ. ๒๕๕๒
วิทยา  แก้วภราดัย
รัฐมนตรีว่าการกระทรวงสาธารณสุข

หมายเหตุ :- เหตุผลในการประกาศใช้กฎกระทรวงฉบับนี้
คือ โดยที่ (๑) ของข้อ ๓
แห่งกฎกระทรวงกำหนดหลักเกณฑ์และวิธีการสรรหากรรมการผู้ทรงคุณวุฒิ พ.ศ. ๒๕๔๖
กำหนดคุณสมบัติของกรรมการผู้ทรงคุณวุฒิจากกลุ่มผู้ประกอบโรคศิลปะยังไม่ครอบคลุมถึงผู้ประกอบโรคศิลปะสาขาการแพทย์แผนไทยหรือสาขาการแพทย์แผนไทยประยุกต์ที่ปฏิบัติหน้าที่ในสถานที่ผลิตยา
สถานที่ขายยา สถานที่นำหรือสั่งยาเข้ามาในราชอาณาจักรหรือสถานที่เก็บยา ดังนั้น
เพื่อขยายโอกาสให้ผู้ประกอบโรคศิลปะดังกล่าวสามารถเข้ามาเป็นกรรมการผู้ทรงคุณวุฒิในคณะกรรมการคุ้มครองและส่งเสริมภูมิปัญญาการแพทย์แผนไทยได้  จึงจำเป็นต้องออกกฎกระทรวงนี้

วิชชุตา/ผู้จัดทำ
๗ กรกฎาคม ๒๕๕๔

[๑] ราชกิจจานุเบกษา
เล่ม ๑๒๖/ตอนที่ ๑๕ ก/หน้า ๑/๑๗ มีนาคม ๒๕๕๒